'Endulzados' reinventa la rebosteria tradicional\nElaboracions innovadores, gelats artesanals o els pastissos de tota la vida. En ‘Endulzados’ trobaràs una carta de dolços per a tots els gustos i elaborada amb productes completament naturals\n09/06/2021 - Tania López\nLa rebosteria purament artesanal i la innovació s’han fos en un mateix nom: ‘Endulzados’. Els responsables? Patricia i Sergio. Amb 29 i 26 anys d’edat, aquests dos germans valencians s’han llançat de ple en el món empresarial i, amb només uns mesos de vida, ja han aconseguit fer-se un buit i consolidar-se en la rebosteria. La clau? Uns deliciosos pastissos, elaborats amb ingredients cent per cent naturals, que et transporten a aquelles cuines d’antany sense oblidar el seu toc especial: noves textures i sabors que recuperen la tradició, i la combinen amb noves propostes que captiven als qui decideixen apostar per alguna de les seues elaboracions.\nLa “cuina de la iaia” els va marcar, i eixa influència va fer que a Sergio, des de ben menut, l’apassionara el món de la cuina i, molt especialment, la pastisseria. “Passar tant de temps amb la meua iaia en la cuina i, sobretot, cuinar amb ella va anar atraient-me cada vegada més fins que, un dia, vaig decidir que volia dedicar-me a la rebosteria. Jo ja tenia estudis i experiència com a cuiner, però el que veritablement m’agradava era la pastisseria, així que vaig començar a formar-me pel meu compte, a fer proves a casa, les donava a provar entre familiars i amics… i vaig veure que agradaven, m’animava a seguir avant”.\nPatricia i Sergio, Endulzados\nI, precisament, eixe ànim va portar a la seua germana Patricia a embarcar-se en aquest projecte, que començava a agafar força. “Jo veia que els nostres amics i coneguts ens anaven encarregant pastissos, i el feedback sempre era molt bo, però és veritat que, en eixe moment, Sergio estava treballant en un restaurant”. Però va arribar la pandèmia. “Va ser ací quan decidírem que calia fer alguna cosa, que si de veritat volíem tirar avant aquest projecte, era el moment de posar tots els nostres esforços en ‘Endulzados'”, i així ho van fer.\nVan començar a poc a poc. Primer, potenciant el compte d’Instagram d”Endulzados’ i realitzant només enviaments dins de la província de València, però la campanya de Nadal els va catapultar. “Apostàrem per un tortell de Reis elaborat amb massa mare que va triomfar i ens va obrir encara més les portes. Ens demanaven enviaments des de tots els punts del país, però en eixe moment no estàvem preparats per a això. Al final, la rebosteria és molt delicada i trobar un distribuïdor que compte amb l’embalatge que necessites i que, sobretot, cuide els enviaments, ha sigut una tasca complicada”.\n“Han sigut moltes les hores de dedicació, de treball, per a tirar avant ‘Endulzados’, per a trobar la manera de contar qui érem i quin valor afegit oferíem enfront del que ja existia en el mercat”, però tots dos estan d’acord: “ha merescut molt la pena”.\nLa carta: 12 propostes 100% artesanals\n“Des del principi teníem clar que no volíem una carta molt extensa, perquè tots els ingredients que utilitzem són 100% naturals i, al final, es requereix un procés més elaborat, però sí que volíem que abastara tots els gustos”, conten Patricia i Sergio. Així, han optat per 12 pastissos, entre els quals no fallen ‘els de tota la vida’, com el pastís de formatge o el pastís de la iaia, però també altres més innovadors com una mousse de cacauet amb nucli de coco, cruixent de xocolate i un setinat de xocolate superbrillant o, per exemple, un cremós d’avellanes, un dels més venuts.\n“El que busquem amb les nostres elaboracions és una satisfacció plena a l’hora de menjar, que no resulte embafador. Per això, juguem molt amb les textures, la combinació d’ingredients, la cremositat… I això és, precisament, el que ens diferencia: una elaboració artesanal amb productes de gran qualitat i, per descomptat, una actualització constant per a descobrir nous sabors”.\nI és que a ‘Endulzados’, hi ha pastissos per a tota mena de públic. Des de cremes, bescuits o mousses, fins a gelats artesanals, el pastís de Kinder o el de cremós de xocolate, únic en ‘Endulzados’. “Elaboracions molt concretes, però fetes amb molt d’afecte”, conta Sergio. Però, a més, “també posem el nostre toc als pastissos tradicionals. Per exemple, el pastís de la iaia el fem amb una crema de xocolate, tipus Nutella, que està molt bona o el pastís de formatge, on utilitzem un formatge francés que li dona un sabor més especial”.\nPerò, a més, cada mes, ‘Endulzados’ trau el ‘Pastís del Mes’. Per això, a més d’utilitzar productes de temporada, com el pastís de maduixes que van llançar per al Dia de la Mare, també intenten sorprendre els seus clients. “En l’obrador, sempre estem provant noves textures i sabors, intentem trencar i oferir productes que no es troben fàcilment en el mercat“, explica Sergio. “Al final – assenyala Patricia – el que volem és que siga una carta dinàmica. Llavors, si ha tingut molt bon acolliment, l’incorporem a la llista dels habituals”.\nTu també vols demanar el teu pastís en ‘Endulzados’?\nA través del seu web endulzados.com, podràs triar el pastís que més t’agrade i seleccionar on, quan i a quina hora vols que te l’envien. Les comandes a València es fan amb 24 hores d’antelació, mentre que per a enviaments nacionals els lliuraments es fan de dimarts a divendres. A més, sempre mantenen un contacte directe amb el client. “Molta gent ens pregunta per Instagram i, depenent de les seues preferències, li aconsellem un producte o un altre”.\nAh! En ‘Endulzados’ també tenen rebosteria apta per a persones diabètiques o intolerants a la lactosa. “El pròxim repte que tenim de cara al futur és oferir productes per a persones celíaques, però és un procés més complex, i ja no només per les elaboracions, sinó perquè has de disposar d’un obrador completament independent”. Això sí, com avança Patricia, “en poques setmanes posarem en marxa un projecte de rebosteria healthy per a aquelles persones que busquen productes amb menys sucre”.\nAixí mateix, ‘Endulzados’ treballa amb diferents restaurants que serveixen les seues postres, i ofereix un servei de càtering perquè pugues sorprendre els teus convidats i convidades amb dolços de primera qualitat.\nA què estàs esperant? Endinsa’t en el món de l’alta rebosteria de la mà d”Endulzados’. A preus d’allò més assequibles, faran realitat els teus desitjos més dolços.


Vila en una sola planta, recent reformada i dissenyada pels prestigiosos arquitectes danesos Norm Architects en venda a Cabrils, Barcelona.\nAquesta vila fantàstica d'estil mediterrani es va construir l'any 2001 i va ser totalment reformada en un estil modern i contemporani aquest mateix any 2022 pels prestigiosos arquitectes danesos Norm Architects amb uns acabats de molt alta qualitat.\nLhabitatge consta duns 338 m² construïts sobre una parcel·la de 1.171 m². L'habitatge es distribueix en una sola planta, a excepció d'una estada d'uns 30 m² que es troba sota el dormitori principal, perfecte com a sala de jocs, cinema o celler de vi.\nA la planta principal, l'habitatge ofereix un rebedor amb armaris de paret i amb molta llum natural que entra per una claraboia al sostre. Tot seguit, es disposa la zona de dia, totalment diàfana. Al centre hi ha la sala d'estar, a una banda el menjador ia l'altra la cuina, separats per una paret. La paret que separa la sala d'estar de la cuina té una xemeneia. La cuina ha estat dissenyada per Reform Copenhagen i ve totalment equipada amb els darrers models dels electrodomèstics Miele.\nA la part posterior de la cuina trobem una sala o estada molt àmplia per a diversos usos, com a menjador principal, estudi, despatx o fins i tot com a dormitori, ja que disposa de bany complet. La zona de dia també ofereix una estada destinada a safareig i traster i que dóna accés al garatge privat. Al garatge hi ha la instal·lació del sistema d'aerotèrmia que alimenta la producció d'aigua calenta sanitària i la calefacció per terra radiant que arriba a totes les estances.\nA la zona de nit ens trobem amb dos dormitoris dobles amb armaris de paret que comparteixen un bany complet amb dutxa a nivell de terra. Finalment, s'ofereix el dormitori principal amb vista sobre el mar, vestidor privat, bany complet amb dutxa i banyera.\nA la part exterior, la casa ens ofereix una zona de piscina amb sistema de cloració salina, una zona de menjador amb uns tendals elèctrics per oferir ombra i una zona de gespa natural amb un arbre d'olivera. Una mica més avall en un segon nivell, hi ha una segona zona útil de jardí amb molt de potencial. Actualment hi ha plantats arbres fruiters.\nSala d´estar amb xemeneia bidireccional\nDormitori, sala o despatx\nDormitori principal amb vestidor, bany complet i vistes al mar\nMenjador d´estiu amb tendals retràctils\nZona de gespa natural\nEspai de jardí\nSala annexa polivalent


Número 194 - 24 de juliol — Ajuntament de Tarragona\nEsteu aquí: Inici › Presentació de l'Observatori › Butlletí electrònic › Butlletins › 2019 › Número 194 - 24 de juliol\n24 de juliol de 2019 - Núm. 194\nL'Asociación Todos en Azul es presenta a Tarragona per afavorir a les persones amb autisme\nEl passat 17 de juliol va tenir lloc la presentació oficial de l’Asociación Todos En Azul, que vetlla per millorar la vida de les persones que pateixen TEA (Trastorn de l’Espectre Autista). L’associació ja ha començat a treballar en un projecte que té com a objectiu posar pictogrames en establiments comercials i espais públics de Tarragona.\nTarragona compta amb 41 places d'acollida per a persones refugiades a la ciutat\nLa Creu Roja de Tarragona disposa de 41 places per acollir a persones refugiades que arriben a la ciutat. És una de les mesures urgents que contempla el seu programa d'ajuda a le spersones refugiades, que es va posar en marxa l'any 2016 i en aquests tres anys ha atès a gairebé 300 persones de diversos països.\nL’acte de cloenda es va dur a terme gràcies a la col·laboració del Port de Tarragona. Durant tres mesos, es van realitzar sessions setmanalment a l'Institut Municipal de Serveis Socials de Tarragona, on es van treballar i oferir eines amb l’objectiu de millorar la seva qualitat de vida i la cura envers el familiar que atenen, mitjançant una atenció grupal.\nEl divendres 31 de maig, per segon any consecutiu la Comunitat Musulmana Nous Catalans i l'Associació de Veïns de Sant Salvador van organitzar un Iftar popular, obert al barri. En total hi van participar més de 200 persones que van gaudir de menjars tradicionals.\nFont: Noticia TAC12\nQüestionari sobre percepciói vivències de violències sexuals als espais d'oci festiu.\nEl Banc d'Aliments de Tarragona necessita voluntàris\nTrucar al 977 75 74 44 o enviar un e-mail.\n13 activitats del 7 de juny al 31 de juliol\nPrograma de subvencions de projectes i activitats d'entitats sense ànim de lucre catalanes en l'àmbit de les polítiques socials.\nAjuts per a projectes d'entitats que tinguin com a objectiu millorar les actituds i els comportaments vers les persones amb problemàtica de salut mental.\nOrientacions i estratègies bàsiques per opositar a l’administració local.\nPodeu consultar les diverses línies subvencionables\nTermini: 31/ de juliol\nDies: del 24, 25 i 26 de setembre Horari: de 15.00 a 20.00 h. Lloc: Seu social del CEESC a Tarragona.\nTermini: 9 d’agost.\nImpulsa: Departament de Treball, Afers Socials i Famílies de la Generalitat de Catalunya


Publicat el 20/10/2020\nAmb el lema 'Patrimoni oblidat, memòria viva', les jornades organitzades des de la biblioteca Marcel·lí Domingo es faran telemàticament del 9 al 14 de novembre\nNoms com els del maqui La Pastora, el general Cabrera, o el bandoler Panxampla; espais de l'Ebre com el Mas de la Franqueta, les vores del riu a la Ribera d'Ebre, escenaris de la Batalla de l'Ebre o els masos del Port; o activitats humanes i tradicions com el cultiu de les trufes, els màrgens de pedra seca, la transhumància o els personatges mitològics populars. Estos són alguns dels elements protagonistes de les sextes jornades de Patrimoni Literari Ebrenc de Tortosa, que tindran lloc del 9 al 14 de novembre. Les organitza anualment la biblioteca Marcel·lí Domingo, i enguany se centren en el 'Patrimoni oblidat, memòria viva. Paisatge, personatges i oficis recuperats de la literatura i la paraula'. Per desgranar tots estos vessants, les jornades comptaran amb la participació d'una quinzena de ponents, entre els quals hi ha noms com els de Màrius Serra, Victòria Almuni, Vicent Pellicer, Marc March, Andreu Carranza o Àlex Farnós, entre d'altres.\nDavant els condicionants que comporta la situació actual per la pandèmia de covid-19, en esta ocasió les jornades es plantegen de manera telemàtica. Es podran seguir a través de la web de la biblioteca Marcel·lí Domingo (www.biblioteca.tortosa.cat) i per les xarxes socials mitjançant una emissió en línia ('streaming').\nDurant la presentació de les jornades, el tinent d'alcalde i regidor de Cultura, Enric Roig, ha remarcat que la temàtica s'atura en vessants que en alguns casos ja no existeixen o en d'altres que poc a poc van desapareixent, i que es mantenen vius gràcies a la literatura, la música o el món audiovisual. Roig ha aprofitat, a més, per posar en valor els esforços que s'han fet des de la biblioteca Marcel·lí Domingo per programar estes jornades, i evitar que s'haguessen de deixar de fer atesos els condicionants. Tot plegat, garantint que les mesures perquè la cultura seguisca sent segura en temps de pandèmia.\nEn este sentit, el regidor de Cultura ha avançat que el departament continua treballant per dur a terme diverses propostes al llarg dels pròxims mesos, com la reanudació de la temporada de teatre a l'auditori Felip Pedrell. Segons ha explicat, el calendari previst, que estava a punt de ser anunciat, s'ha vist alterat a últim moment davant el reforçament de les mesures restrictives. Pròximament es donaran a conèixer les noves dates i les actuacions, que es fixaran quan les condicions ho permeten.


qui és Adam moonves? la seva bio, edat, valor net, xicota, filla - Biografia\nFets d'Adam Moonves\nVeure més / Veure menys Fets d’Adam Moonves\nUn fill famós Adam Moonves que és famós com el fill de l'ex president i conseller delegat de CBS, Les Moonves.\nAdam Moonves va entrar a aquesta terra amb una cullera de plata en algun lloc de la unió declarada al pare Les Moonvesi mare, Nancy Wiesenfeld. Al cap d'un temps, els seus pares es van divorciar. Aleshores, el seu pare es va tornar a casar amb la seva madrastra, Julie Chen que és personalitat i productora de TV americana per a CBS.\nTítol: Adam Moonves amb el seu pare i els seus germans (Font: celebrity XYZ)\nA més, també té un tio anomenat Jon Moonves. De la mateixa manera, té una germana anomenada Sara Moonves i es deia un germà Miquel. La seva germana és editora de moda nord-americana a la revista W Magazine. A més, té un nom de mig germà Charlie Moonves.\n3 El seu Pare Digne\n4 La seva nòvia i filla\nEl seu pare Les Moonves és un executiu dels mitjans de comunicació nord-americà i antic actor. Actualment, és el president del consell i el conseller delegat de CBS Corporation, així com el president. A més, és també famós com a copresident i co-cap d’operacions de Viacom, Inc.\nD'altra banda, la seva mare Nancy Wiesenfeld és unaEmpresària nord-americana propietària d’una casa cara a Los Angeles, Califòrnia.\nEl seu pare Moonves va tenir papers en pel·lícules, com 'Cannon', The Six Million Dollar Man. També es va retratar en un episodi de 'The Practice', el 7 d'abril de 2003. Té 9 crèdits com a actor.\nA més, Moonves va iniciar la seva carrera empresarial al incorporar-se a Lorimar Television durant el 1985. Va treballar com a executiu a càrrec de les seves pel·lícules i mini-sèries. També va ocupar el càrrec de president a Lorimar de 1990 a 1993. Al juliol de 1995 va treballar com a president de CBS Entertainment a CBS.\nTítol: Adam Moonvess Father (Font: dailymail)\nEntre el 2012 i el 2013 va ser considerat el segon director més remunerat. Més tard, el 1999, va treballar per a la junta de ZeniMax Media. A més, se li va donar 68,4 milions de dòlars el 2017 convertint-lo en el segon conseller delegat més ben pagat. Va servir per aconseguir l’acord que va reunir United Paramount Network (UPN) amb The WB Television Network.\nAlguns dels seus premis inclouen el Career Achievement Award, Milestone Award (PGA Awards) i Showmanship Award (Publicists Guild of America).\nEl seu pare va valer la pena\nAdam Moonves no ha començat la seva carrera fins ara. Així, és obvi que encara gaudeix del valor net dels seus pares. El seu pare Les Moonves és un executiu dels mitjans de comunicació nord-americà i ex actor que té un valor net al voltant 400 milions de dòlars a partir del 2019.\nD'altra banda, la seva madrastra, Julie, és una popular personalitat televisiva, àncora de notícies i productora de CBS. Ha acumulat un capital de 16 milions de dòlars a partir del 2019. A més, la família duu una vida fastuosa i resideix en una 1,8 milions de dòlars apartament que van comprar el 2017.\nLa seva nòvia i filla\nNo, Adam Moonves no és un home casat. Tot i això, va mantenir una breu relació amb Gina DeMasi. A partir de la seva relació, la parella també va donar a llum el nom de la seva filla Ari. Al cap d'un temps, la parella es va separar per viure en un petit apartament on Gina s'enfronta a molts problemes econòmics per criar la seva filla.\nTítol: Adam Moonvess Girlfriend amb la seva filla (Font: naijaonpoint)\nSegons els informes de PageSix, Gina va parlar sobre Adam:\nAdams 2.500 dòlars al mes només cobreix una assegurança mèdica i un lloguer, però no em deixa res per menjar. Treballo dos dies a la setmana, i la resta de casa. Vull donar suport a la meva filla, però l’advocat d’Adams va suggerir que seria millor que renunciés a la feina perquè no té sentit financer.\nEl pare del seu fill no paga prou diners a la seva família que els fa difícil pagar els aliments. També va admetre que no treballa en cap lloc que causi més problemes a la seva família. D’altra banda, el pare del bebè no ha parlat tampoc de les denúncies relacionades amb l’assistència infantil.\nSegons el seu advocat, el pare del bebè està completament centrat en Ari i també la visita dues vegades per setmana. Ell també està complint totes les necessitats de la seva filla. Tan aviat com Moonves no trepitgi la seva filla i viuran al mateix entorn. Creiem que la família de tres s’uneix molt aviat.\nbroquet de peus de nines\nactriu parveen kaur


El Parlament exigeix al Govern que recuperi els menjadors als instituts - Social.cat\nUna nena, en un menjador escolar | Elisenda Rosanas (ACN)\nAvui dia, els alumnes de secundària fan una jornada intensiva o compacta, motiu pel qual les classes acaben abans de l’hora de dinar. Per això, fa anys que els instituts han anat tancat les seves cantines. Aquesta situació, denuncia des de fa mesos la comunitat educativa, ha provocat, durant la crisi, que alguns menors en situació de vulnerabilitat dinin en menjadors socials o no puguin menjar cada dia una dieta nutritiva. Per aquest motiu, el Parlament ha decidit aquest dijous obligar al Govern a garantir el servei de menjador també a la secundària.\nD’aquesta manera, el Parlament reconeix que el servei de menjador és “un servei troncal dins el sistema educatiu, de caràcter universal no obligatori” i, per això, insta al Govern a aprovar “un pla de funcionament” per al proper curs 2017-2018. Fins ara, el Departament d’Ensenyament sempre s’havia excusat amb la comunitat educativa explicant que, fora de l’horari lectiu, ja no tenien cap responsabilitat d’actuar. Ara, per fi, podrà fer-ho.\nAixí mateix, la cambra ha decidit que el nou decret que regula el serveis de menjador haurà de garantir que “cap alumne pugui quedar exclòs per motius econòmics” i que s’introdueixi el criteri de renda com a barem per atorgar l’ajut. També ha demanat, en el marc del debat sobre la reforma horària, que comenci a plantejar l’avançament de l’horari de menjador a la secundària d’acord amb els criteris de salut dels joves.\nEls menjadors socials, un espai també per a la pedagogia\nLa major part de menjadors escolars públics estan gestionats actualment per entitats socials, que desenvolupen una tasca educativa. Ara també s'exigeix al Govern que reconegui aquesta funció. Així, el Parlament reclama que tots els professionals que presten aquest servei a les escoles i els instituts tinguin la formació a què obliga el conveni col·lectiu del lleure educatiu i sociocultural de Catalunya.\nTambé ha aprovat la cambra que el Govern introdueixi ràtios màximes d’alumnes per professionals, en les diferents etapes educativa, de manera que permetin una bona atenció de l’alumnat i la realització d’una bona tasca pedagògica. Així mateix, el Parlament reclama que es doti de professionals i transport les escoles per garantir “uns serveis veritablement inclusius”, així com que totes les escoles puguin oferir un servei de càtering per a infants amb alguna patologia o intolerància i que els centres puguin gestionar un menú de quilòmetre zero.\nLa FaPaC lamenta que “s'hagi deixat al marge les famílies”\nLa Federació d'Associacions de Pares i Mares d'Alumnat de Catalunya (FaPaC), l'entitat que aplega més de 2.200 AMPA i prop de 500.000 famílies, ha lamentat també en un comunitat que el Departament d'Ensenyament hagi donat a conèixer l'esborrany del nou decret que regula els menjadors escolars entre les parts afectades, com ara les empreses de càtering, i que “hagi deixat al marge les famílies”.


Descobrint i Experimentant Creixem: Pintem un test\nAquest curs per les mestres hem volgut fer un regal personalitzat. Així que després de pensar i remenar algunes idees, ens hem decidit per pintar testos. Hem anat al viver a triar-ne uns que fossin el suficient grans com per a poder-hi pintar una mica :)\nPrimer de tot, els barnissem amb cola diluïda una mica amb aigua. Ho fem per la part de dins i per fora. Això ha de servir perquè la humitat no faci malbé la pintura.\nTots els colors, pinzells, rodets .... apunt per a fer-ne una creació :)\nTriem un color pel fons del test i en pintem tot el contorn .... l'Ot també la base :)\nEl rodet és el que millor en funciona.\nHo deixem assecar una estona, més o menys mitja hora. La part superior del test l'hem pintat amb pintura negra de pissarra.\nHi estampem la mà per a començar la creació !\nL'Ot hi fa flors amb els dits.\nPerò amb el pinzell també hi posa de les seves .... les tiges i fulles les he fet jo !\nAmb guix blanc escrivim un missatge d'agraïment.\nEl Jan ja ho fa tot sol !\nMentre deixàvem que s'assequés tot, hem pintat també l'interior .... no seria necessari, però ens ha agradat :) Per fora les barnissem i deixem un parell de dies a assecar.\nHi posem terra a dins, juntament amb un sobre de llavors, aquest cop ens ha agradat l'espígol !\nEns han quedat uns regals força originals, cadascú amb el seu estil. Hem passat una molt bona estona fent-los i el resultat és molt maco ..... de ben segur aquesta idea l'utilitzarem per a altres regals :)\nI vosaltres, què els heu fet per les mestres ?\nPublicat per Meritxell Cos Badia a 20.8.14\nEtiquetes de comentaris: 3 anys , 6 anys , Activitat interior , Art , Pintura , Regal\nmanetesicosetes dimecres, 27 d’agost de 2014 a les 12:56:00 CEST\nQuins testos més bonics us han quedat. Segur que els agraden molt. I molt bona idea això d'impermeabilitzar-los, fa anys en vaig pintar uns i la pintur aha anat saltant amb les pluges... Petons\nMeritxell Cos Badia dimecres, 27 d’agost de 2014 a les 14:56:00 CEST\nAixò ens han dit :)\nA veure si hi planten les llavors i ens n'envien alguna foto :)\nNo sé com d'impermeabilitzats seran .... també ens farem alguns per casa o pels avis i ja us explicarem !!


Avaluació de la vulnerabilitat i risc dels municipis bascos davant el canvi climàtic | Observatori pirinenc del canvi climàtic\nPer avaluar la vulnerabilitat i el risc dels municipis de la CAPB davant el canvi climàtic, s'han dut a terme una sèrie de tasques més específiques, que es resumeixen a continuació:\n» Revisió de l'enfocament metodològic i model de dades de l'anterior anàlisi de vulnerabilitat de municipis de la CAPB (2010).\n» Revisió dels diagrames de problemes, les principals amenaces climàtiques i els possibles sectors més afectats que s'han identificat a l'estratègia KLIMA 2050.\n» Elaboració d'unes bases de dades d'indicadors municipals, orientades a les cadenes d'impacte seleccionades.\n» Realització d'una avaluació quantitativa de la vulnerabilitat i el risc relatius dels municipis de la CAPB, basada en indicadors.\n» Generació d'una àmplia col·lecció de dades geogràfiques i sortides cartogràfiques.\n» Elaboració de fitxes resum per a cada municipi de la CAPB.\n» Proposta d'una bateria general de mesures d'adaptació, identificant, així mateix, la tipologia de la mesura i el sector al qual és aplicable.\nIdentificar indicadors públics i universals, és a dir, que siguin d'aplicació a tots els municipis del País Basc i que siguin prescriptors d'amenaça, exposició, sensibilitat i capacitat adaptativa. Per fer-ho, es va partir d'indicadors d'estudis internacionals previs i es van ajustar als marcs d'indicadors del País Basc.\nL'objectiu principal del projecte ha estat fer una avaluació de la vulnerabilitat i el risc dels municipis de la CAPB davant el canvi climàtic. El coneixement sobre quins municipis i en quina mesura es poden veure afectats per les principals amenaces climàtiques actuals i futures és de gran interès i ajuda per a la posada en marxa de mecanismes i polítiques de resposta efectives a diferents escales. Aquest coneixement serveix a les entitats municipals per prioritzar els seus impactes, prendre mesures concretes i estudis de detall o per encarar l'elaboració de plans de canvi climàtic i adquirir compromisos internacionals. També és d'utilitat per a les entitats supramunicipals de cara a la priorització de municipis i impactes.\nEls resultats obtinguts han permès fer una comparativa entre municipis i identificar els que, per les seves vulnerabilitats i riscos davant el canvi climàtic, són més rellevants segons les cadenes d'impacte seleccionades i els escenaris climàtics futurs.\nPer a l'elaboració de les bases de dades d'indicadors, s'ha optat per utilitzar dades públiques procedents de fonts oficials, actualitzades i amb cobertura total per als 251 municipis de la CAPB.\nA més, com a aspecte innovador, l'anàlisi de risc de les diferents cadenes d'impacte s'ha dut a terme des d'una perspectiva d'escenaris múltiples. D'aquesta manera, els resultats han permès detectar les diferències entre els índexs dels diferents municipis i mostrar la possible tendència del canvi al llarg del temps.\nEls recursos metodològics i els resultats que ofereix aquest estudi poden permetre prendre decisions de planificació territorial i planejament urbanístic més ben informades, amb la finalitat d'anticipar-se als possibles impactes del canvi climàtic, així com incrementar l'eficiència i resiliència del territori.\nVulnerabilitat i risc climàtic\nL'eina ha estat presentada als municipis a través de la xarxa basca de municipis cap a la sostenibilitat Udalsarea 2030 i s'ha posat en pràctica en alguns treballs pilot.\nEncara no s'ha fet l'avaluació dels factors d'èxit i limitants.\nNo s'ha fet un estudi de cost-benefici, però, considerant que alguns municipis ja estan utilitzant la informació i que algunes entitats supramunicipals estan incloent aquesta informació en el planejament (plans territorials parcials), els beneficis provenen de dos àmbits:\n• L'estalvi produït, atès que cada ajuntament i cada entitat supramunicipal no ha de fer aquest treball pel seu compte.\n• L'estalvi derivat de les mesures d'adaptació preses a conseqüència de la seva aplicació.\n• És esperable, per tant, que els beneficis superin àmpliament els costos.\nEuskadi participa en diferents iniciatives internacionals, on l'adaptació al canvi climàtic és l'eix central de l'actuació, com ara el Compact of States and Regions3 de la Cimera de Lima (COP20)4 o la iniciativa RegionsAdapt5 el 2015.\nAquesta aposta institucional es constata a la mateixa Comunitat Autònoma del País Basc (CAPB) amb la redacció de l'Estratègia de Canvi Climàtic del País Basc (KLIMA 2050)14, aprovada l'any 2015.\nAssumint que s'esperen diversos impactes als municipis de la CAPB, és molt important classificar el tipus d'impacte i el grau de vulnerabilitat dels municipis bascos per alinear els plans i les accions actuals i proposar-ne de noves per al futur, de manera que es faciliti una transició cap a municipis més resilients.\n2017 - 2019 (2 anys - finalitzat)


Compromís per Carcaixent inicia una ronda d’entrevistes en directe als regidors del seu grup municipal - RiberaTV\nCompromís per Carcaixent iniciarà este divendres amb el regidor de Joventut, Transparència i Participació Ciutadana, Natxo Escandell, una ronda d’entrevistes per tal de conèixer quin és l’estat actual de cada àrea.\nL’objectiu és que els veïns i veïnes de Carcaixent puguen preguntar-li directament al regidor qüestions que els interessen sobre el què s’està treballant o aspectes referents a la política local ja passats o projectes de futur.\nEl format de l’entrevista combina, per una banda, l’entrevista periodística tradicional on l’entrevistador li farà les preguntes al regidor o regidora en directe i, per altra, se li podran enviar preguntes des de l’apartat “Entrevistes” de la web del col•lectiu o per twitter amb el hashtag #ParlemNatxo. D’esta manera tot aquell que desitge podrà interactuar amb l’entrevistat introduint preguntes noves o fent les aportacions que considere.\nPer altra banda, Rubén Guillot, ha avançat que amb la ronda d’entrevistes s’inicia una nova etapa comunicativa en el col•lectiu de Carcaixent, que buscarà apropar la feina que s’està fent per part del Grup Municipal de Compromís. Entre les pròximes iniciatives, segons ha explicat el secretari de comunicació, es troba una sèrie de vídeos informatius curts on Paco Salom, Alcalde de Carcaixent, explicarà qüestions d’interès per a la població.\nLa gravació de l’entrevista estarà disponible per poder descarregar-la o escoltar-la online en la web del col•lectiu.\nCompromís per Carcaixent inicia una ronda d’entrevistes en directe als regidors del seu grup municipal added by Ribera Televisió on 21 setembre, 2016


L'alcalde de Gimenells anirà a les llistes del PP el 21-D després d'estripar el carnet del PSC\nDante Pérez afirma que valora "positivament la responsabilitat d'estat" dels populars\n3 min. Lleida 09/11/2017 21:03\n260x366 L'alcalde de Gimenells i Pla de la Font, Dante Pérez, en una imatge d'arxiu / ACN L'alcalde de Gimenells i Pla de la Font, Dante Pérez, en una imatge d'arxiu / ACN\nDel PSC al PP en menys de 24 hores. L'alcalde de Gimenells i Pla de la Font, Dante Pérez, ha fitxat pel PP de cara al 21-D el dia després d'anunciar que estripava el carnet del PSC. El batlle, que va deixar els socialistes per la seva aliança amb els "nacionalistes" d'Units per Avançar -formació hereva d'Unió-, serà el número dos per Lleida dels populars a les eleccions d'aquest desembre, segons han explicat a Europa Press fonts del PP. Pérez anirà al darrere de Marisa Xandri, que repetirà com a número 1 del partit per Lleida.\n"Soc incapaç de compartir partit amb els nacionalistes d'Unió. En conseqüència, me'n vaig del PSC", ha admès aquest dijous a Twitter Pérez, que va ser un dels màxims suports de Susana Díaz durant les primàries del PSOE en les quals Pedro Sánchez va recuperar la secretaria general. L'alcalde és també un habitual de les manifestacions organitzades per Societat Civil Catalana.\nEn un comunicat difós poc després que transcendís la notícia, el batlle ha confirmat que no renunciarà a l'alcaldia. "El partit en què vaig militar, el PSC, de les sigles del qual no em vaig beneficiar per accedir a l'alcaldia del meu municipi, raó per la qual no vaig hi renunciaré, ha decidit dirigir-se a un sector exclusivament catalanista amb la incorporació de membres de l'antiga Unió", ha argumentat.\n"Davant la meva falta d'utilitat en aquest respectable posicionament, no volent renunciar a participar activament en l'històric procés electoral del 21-D, a la vista de les actuacions de les diverses opcions polítiques en el procés de resolució del problema a Catalunya i valorant positivament la responsabilitat d'estat mostrada pel PP he pres la decisió de formar part de la seva candidatura com a número 2 per la província de Lleida", ha confirmat.\nPérez assenyala que els que el coneixen bé saben que sempre ha defensat "un patriotisme espanyol modern i de connotacions igualment positives a les del tan abanderat catalanisme", que diu que també comparteix; també argumenta que entén que si un ciutadà no defensa la seva cultura ningú no ho farà per ell. "La meva gran sort ha sigut sempre poder abraçar aquestes dues cultures, l'espanyola i la catalana, i la seva defensa va ser el motiu de la meva entrada en política", afegeix.\nMuy orgulloso que el alcalde de Gimenells (Lleida) se incorpore al @PPCatalunya por nuestra defensa clara de una Catalunya fuerte dentro de España. https://t.co/tGLEXYJdI7 vía @elmundoes\nEl líder del PP a Catalunya, Xavier García Albiol, ha assegurat a Twitter que està "molt orgullós que l'alcalde de Gimenells s'incorpori al PP" i destaca la seva "defensa clara d'una Catalunya forta dins d'Espanya". Aquest mateix dijous el líder popular ha dit que espera poder arribar a un pacte amb Cs i el PSC contra l'independentisme, si bé ha afegit que té dubtes que pugui acabar fent-se, després que el PSC "li hagi agafat per fitxar independentistes", en referència a Ramon Espadaler, que serà el número 3 dels socialistes per Barcelona. Al parer d'Albiol, l'aliança amb Units per Avançar demostra que el PSC "ha tornat al 2013, quan defensava el dret a decidir i un referèndum".\nRamon Espadaler, número 3 a la llista del PSC el 21-D\nIceta garanteix que el PSC no assumirà el programa d'Units per Avançar i reivindica l'aliança davant del sectarisme\n"El 21-D votaré el PSC": Duran i Lleida en 10 frases\nMilers de persones caminen des d'arreu del país en direcció a Barcelona en les...\nBuch tanca files amb els Mossos i demana "aïllar els grups violents"\nEls tres escenaris de Torra per a l'autodeterminació: referèndum, eleccions o consulta pactada\nL'independentisme evidencia la seva divisió en el ple de resposta a la sentència\nL'assemblea de treballadores i treballadors de l'Ara se suma a la vaga en protesta per la sentència del Procés


DA aposta per unes institucions més transparents - El Periòdic d'Andorra\nDA aposta per unes institucions més transparents\nLa formació Demòcrates per Andorra es partidària d’incrementar el nivell de qualitat de la democràcia fent possible una major implicació i participació dels ciutadans facilitant tots els mecanismes necessaris perquè aquests puguin exercir un control efectiu sobre les institucions i les persones que ocupen càrrecs públics.\nÉs per això que proposen en el seu programa electoral l’elaboració d’una llei de transparència i bon govern que defineixi de manera clara «les seves incompatibilitats establint mecanismes d’informació sobre la gestió de les institucions públiques», va assegurar el candidat de la parròquia d’Escaldes-Engordany, Vicenç Mateu. La nova legislació permetrà que els ciutadans disposen de més informació i, al mateix temps, «fomentar la participació ciutadana en les taules electorals».\nEn paral·lel DA també té prevista, si torna a governar, seguir treballant en la modificació del Reglament del Consell General, establint mecanismes de control de la gestió dels grups parlamentaris i reduint els períodes d’entre sessions.\nMateu va indicar que la convocatòria electoral del proper 1 de març no va permetre acabar el reglament que es troba en una fase molt avançada a falta d’un informe final. El ciutadà tindrà accés a conèixer per exemple els salaris dels consellers, les incomptabilitats que es puguin derivar o les partides econòmiques necessàries per poder-les executar. Una informació que arribarà a la ciutadania a través del contacte directe, la web del Consell General o les xarxes socials.


Escolars de Barcelona publiquen un còmic sobre la vida d'uns nens en un camp de refugiats a Bòsnia | srebrenica\nEscolars de Barcelona publiquen un còmic sobre la vida d'uns nens en un camp de refugiats a Bòsnia\nBARCELONA, 17. Alumnes d'ESO i de batxillerat de l'Escola Casp-Sagrat Cor de Jesús de Barcelona presenten demà el còmic 'Adéu Srebrenica', basat en fets reals, que explica la vida d'uns nens bosnians en el camp de refugiats de Mihatovici, al nord de Bòsnia. Els beneficis que generi el llibre, la tirada inicial del qual és de 3.000 exemplars, es destinarà a reconstruir l'escola d'educació primària de Kamenica, també a Bòsnia.\nEl centre escolar de Casp-Sagrat Cor ha realitzat ja diverses campanyes de sensibilització i han venut samarretes amb l'objectiu de recollir fons per als camps de refugiats bosnians. Alumnes i professors del centre coneixen la situació del camp de Mihatovici a través de l'experiència d'un voluntari dels Balcans, Jordi Rodri, vinculat al centre escolar.\nEl còmic ha estat realitzat per professors d'aquesta escola, alguns voluntaris i més d'un centenar d'alumnes de tercer d'ESO, que van acolorir els dibuixos. Dos dels protagonistes de la història, Muki i Meliha, estan inspirats en nens reals.\nDe Muki s'ha perdut el rastre, mentre que Meliha segueix encara en el camp de refugiats, des d'on planeja venir a Barcelona al costat de altres dos nens i el director de la seva escola per visitar el Col·legi Casp-Sagrat Cor i realitzar diverses xerrades sobre la situació dels refugiats bosnians.\n'Adéu Srebrenica' compta amb el suport de l'Ajuntament de Barcelona, els regidors de Cooperació del qual, Jesús Maestro, i de Educació, Marina Subirats, assistiran demà a la presentació del llibre.\nL'objectiu d'aquesta iniciativa és donar a conèixer la situació de les persones que encara avui segueixen als camps de refugiats bosnians i oferir unes pautes de treball per aquells que desitgin ajudar-los. El llibre conté a més una guia per fer campanyes d'ajuda humanitària i estarà a la venda durant el dia 23 d'abril.\nMihatovici està situat a 18 quilòmetres de la ciutat de Tuzla, al nord de Bòsnia, i el 1999 va arribar a acollir a més de 2.000 persones procedents de Srebrenica, Vlasenica, Zvornik, Bratunac, Kamenica i altres poblacions que van ser ocupades pels serbis. La ciutat de Srebrenica va ser l'escenari, el 1995, d'una de les majors matances ètniques portades a terme a Europa després de la Segona Guerra Mundia


Holiday home Skovstjernevej Spøttrup X Spøttrup Dinamarca - Ofertes d'hotels amb els MILLORS DESCOMPTES EN LÍNIA\n-, Vadum, Spøttrup, Dinamarca, 7860 - Veure al mapa\nMés informació sobre Holiday home Skovstjernevej Spøttrup X\nAl visitar Vadum, vosté es sentirà com a casa a Holiday home Skovstjernevej Spøttrup X, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Skovstjernevej Spøttrup X també ofereix moltes instal.lacions per enriquir la seva estada a Vadum. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, TV satèl•lit/cable, nevera a cada habitació. L'hotel compta amb una llista completa de comoditats, com bany, sauna. Sigui quin sigui el motiu del seu viatge, Holiday home Skovstjernevej Spøttrup X és una selecció idònia per a la vostra estada a Vadum.


La meitat dels mossos de la Seu d'Urgell estan malalts o amb símptomes de coronavirus - Altaveu el diari digital d'Andorra\nLa meitat dels mossos de la Seu d'Urgell estan malalts o amb símptomes de coronavirus\nAgents de l'àrea de Manresa s'incorporen a partir d'aquest dilluns per cobrir les baixes\n30/03/2020 (12:15 CET)\nComissaria dels Mossos d'Esquadra a la Seu d'Urgell.\nAgents dels Mossos d’Esquadra de Manresa s'incorporen a partir d'aquest dilluns a la comissaria de la Seu d’Urgell per cobrir les baixes dels deu agents que han donat positiu per coronavirus i la vintena que estan aïllats amb símptomes. Això representa aproximadament la meitat de la plantilla de la comissaria.\nEl sindicat independent del cos (Uspac) ha denunciat que els vint agents que estan aïllats tenen símptomes però no els han fet la prova mentre que el sindicat Sap-Fepol destaca que a una part dels efectius de la comissaria no se’ls ha fet cap test ni confinat.\nLa comissaria va ser desinfectada la setmana passada. En un comunicat Sap-Fepol diuen que cal "predicar amb l'exemple" i extremar les mesures de precaució, tal com ells mateixos, asseguren, estan traslladant a la ciutadania.\nHan volgut fer èmfasi en el fet que, consideren, són "un dels col·lectius més exposats al risc de contagi" de la covid-19 i que, per tant "cal actuar amb absoluta responsabilitat i fermesa abans que sigui massa tard", afirmen.


(S'ha redirigit des de: Poble got)\nSorgeix també una aristocràcia que es dedicava a acumular grans riqueses obtingudes majoritàriament del comerç amb l'Imperi Romà. Aquest canvi social i econòmic d'esdevenir una nació agrícola, comporta que les aspiracions militars dels gots siguin la conquesta de terres fèrtils on poder assentar-se i desenvolupar l'activitat majoritària. En tot el territori conquerit es produeix aquest poderós fenomen, però es mostra una accentuació en comarques visigodes, atès que limitaven amb l'Imperi Romà, d'una banda, i amb els ostrogots, de l'altra, mentre que aquests últims posseïen la rereguarda desprotegida davant invasions hunes i d'altres grups bàrbars.\nCansats d'aquestes expedicions, van retornar a Mèsia i van travessar el Danubi cap al país on s'havien establert, al nord-oest de l'Euxí; però una part va decidir seguir les expedicions cap a la costa de l'Àsia Menor, si bé finalment també van tornar al país d'assentament.\nAmb la invasió dels huns, els visigots van demanar la protecció imperial i sota els caps Fritigern i Alaviv, 200.000 visigots van travessar el Danubi el 375 i es van establir a Mèsia, en territori romà, com a foederati. Els ostrogots, l'altra branca, no foren admesos pels romans i es van refugiar a les muntanyes sota el rei Atanaric. No van trigar a produir-se conflictes entre visigots i romans, i els primers van atacar i derrotar el general Lupicinus, i van abandonar els seus assentaments. Els ostrogots que s'havien refugiat a les muntanyes es van unir a Fritigern quan aquest va iniciar la lluita contra Roma i, units a bandes de gots que havien servit a l'exèrcit romà, varen derrotar l'exèrcit imperial a la batalla d'Adrianòpolis on el mateix emperador Valent va morir (378). Els visigots es van presentar a Constantinoble, que no van poder ocupar, i llavors es van dirigir a l'oest fins als Alps Julians, mentre els ostrogots van establir-se a la Pannònia.\nEn temps de Teodosi, quan els ostrogots de la Pannònia havien aconseguit l'amistat dels visigots, un nou grup d'ostrogots va aparèixer a la desembocadura del Danubi, però en travessar el riu foren completament derrotats pels romans. Els ostrogots es van unir a Àtila i el van seguir a la Gàl·lia, però després de la mort d'Àtila van tornar a la Pannònia, que els hi fou cedida amb la condició de federats, rebent la més gran quantitat de diners a canvi de la pau.\nSota Teodosi van continuar amb les seves devastacions i van continuar dominant Tràcia i Dàcia i tot i les baixes en combats eren cobertes pels que arribaven dels seus assentaments anteriors. La cort imperial va decidir que calia assimilar-los i foren acollits com a aliats i amics de Roma. Això va durar fins a la mort de Teodosi quan els gots, sota la direcció d'Alaric I, van abandonar Tràcia (Mèsia) i van avançar per Grècia fins a les Termòpiles, que aquesta vegada van travessar, arribant a Tebes i Atenes, i saquejant Argos, Corint i Esparta, i d'allí van passar a l'Epir i a Il·líria, on es van quedar.\nLlavors Alaric va pactar amb l'Imperi Romà i fou nomenat Dux Illyrici i patrici romà, passant al servei de Roma. Va fer una primera invasió de l'Imperi occidental (Itàlia) vers el 400 però fou obligat a retirar-se'n. Un cap got, Radagais, al front d'una horda considerable, va travessar els Alps el 405 i va envair Itàlia però no va obtenir els resultats esperats. Alaric va tornar a Itàlia, va saquejar Roma i va marxar al sud, on va morir. El 412 els visigots foren enviats a la Gàl·lia on es podrien establir com a federats. No van trigar a travessar el Pirineus per lluitar contra sueus, vàndals i alans que dominaven part d'Hispània i on van acabar per establir-se, conquerint la Bètica el 458.\nBell-Fialkoff, Andrew, Editor (2000), The Role of Migration in the History of the Eurasian Steppe: Sedentary Civilization vs. "Barbarian" and Nomad, Nova York: St. Martin's Press, ISBN 0-312-21207-0\n(en anglès) Sundeep Jhutti.The Getes Department of East Asian Languages and Civilizations University of Pennsylvania Filadèlfia, No: 127, p. 60-81. (octubre de 2003)\nObtingut de «https://ca.wikipedia.org/w/index.php?title=Gots&oldid=29187179»\nLa pàgina va ser modificada per darrera vegada el 10 gen 2022 a les 16:24.


El sorteig de Nadal deixa més de 171 milions a la Comunitat Valenciana - À Punt\nEl sorteig de Nadal deixa més de 171 milions a la Comunitat Valenciana\nHa tocat la grossa, el tercer premi, els dos quarts premis i sis cinquens.\nCelebració a l'administració 3 de Manises, on s'ha venut el tercer premi i un cinqué\n22 de desembre 2019 - 17:48\nEl sorteig extraordinari de la Loteria de Nadal ha deixat més de 71 milions d'euros per tota la Comunitat Valenciana. D'aquesta quantitat, 160 corresponen a la grossa, que ha correspost al número 26590 i s'ha venut a Moraira, Sant Vicent del Raspeig i Alcoi.\nLa venda de loteria de Nadal a les administracions valencianes ha arribat enguany a 343,59 milions d'euros. Representa una despesa mitjana de 69,22 euros per habitant, per damunt de la mitjana estatal.\nJa són 37 les ocasions en què s'ha celebrat el primer premi de la loteria de Nadal al territori valencià. A altres localitats ha caigut una pluja de diners corresponent als tercers, quart i cinquens premis. Enguany s'havien consignat 1.892.356 bitllets, valorats en 378.471.260 euros.\nEl tercer premi deixa 3,75 milions\nEl segon premi de la loteria de Nadal ha eixit a les 11:31 hores, ha correspost al número 10989. Té un premi de 1.250.000 euros a la sèrie i ha passat de llarg a la Comunitat Valenciana i s’ha repartit a Madrid, Badajoz, Barcelona, Càceres, Lleida, Lugo, Màlaga i Pontevedra.\nEl tercer premi, el número 00750, sí que ha afavorit diverses localitats valencianes, com ara València, Aldaia, Alacant, Planes, Villena, Benidorm, Orpesa, Torrevella, Xàtiva i Alaquàs. Ha repartit 3,75 milions d’euros.\nCullera, Alacant, Benicàssim, Benidorm i Xàtiva, afavorides amb els quarts premis\nL’administració 38 d’Alacant i la número 3 de Cullera han venut dècims del 41710, el número premiat amb un dels dos quarts premis, i han repartit 200.000 euros cadascuna, en total 400.000. El segon quart premi, el 49797, s'ha venut a Benicàssim, Benidorm i Xàtiva i ha deixat 100.000 euros.\nEls cinquens reguen la Comunitat Valenciana\nEl primer cinqué premi, amb el número 75206, s’ha cantat passades les 9:45 hores i ha caigut íntegrament a Sòria. Són 60.000 euros a la sèrie.\nEl número 06293 ha resultat premiat amb el segon dels huit cinquens premis de la loteria de Nadal i ha deixat una pluja de diners a la Comunitat Valenciana. A Manises, a Alacant, a Santa Pola, a Benidorm, a Xàtiva, a València, a Gandia, i a Elx s’ha venut aquest número, premiat amb 60.000 euros a la sèrie. El tercer cinqué premi ha sigut per al 23059.\nTambé el 66212, premiat amb el quart cinqué premi, ha regat el territori valencià. Administracions d’Alcoi, Alacant, Benidorm, Benicàssim, Catarroja, Oliva, Xàtiva i la Vila Joiosa han venut bitllets d’aquest número, i s’han repartit 234.000 euros. També s’ha emportat un cinqué premi el número 74770 i s’ha venut a Benicarló, Agost, Dehesa de Campoamor (Oriola), Dénia, Mutxamel, Alaquàs, Mislata i València, on ha deixat 48.000 euros.\nEl sisé cinqué premi ha sigut per al número 54527, que s’ha venut íntegrament a Segòvia. Alacant i Quart de Poblet són les poblacions que s'han emportat un pessic, un total de 120.000 euros, del seté cinqué premi, que ha recaigut en el número 69823.\nEl 81610, l'últim cinqué, també ha acabat en territori valencià, en poblacions com ara València, Guardamar, Silla, Manises, Crevillent i Xàtiva. En total, 6, 6 milions d'euros gràcies a 1.104 dècims consignats en set localitats.


Hotel Tim Bamboo Port Antonio Jamaica - Ofertes d'hotels amb els MILLORS DESCOMPTES EN LÍNIA\nVeure tots els 71 allotjaments a Port Antonio.\n5 Eveleigh Park Road, Allan, Port Antonio, Jamaica - Veure al mapa\n"The staff was amazing.... Breakfast was exactly what we expe..."\n2 llits dobles o 2 llits ex...\nPer als viatgers què vulguin captar les imatges i els sons de Port Antonio, Hotel Tim Bamboo és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hotel Tim Bamboo és compromet a que la seva estada sigui el més còmoda possible. Les carecterístiques més important de l'hotel inclouen recepció 24 hores, transport hotel/aeroport, instal·lacions per a reunions i banquets , restaurant, servei de bugaderia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, aparell de televisió, aparell de televisió LCD/pantalla de plasma, TV satèl•lit/cable, nevera a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Hotel Tim Bamboo la base perfecta per a gaudir de la seva estada a Port Antonio.\nPlease note airport transportation costs are for two people only and has an extra cost of $10 USD for each additional person.\nTots els tipus de viatgers (146) Parelles (77) Viatgers en solitari (19) Famílies amb infants petits (18) Famílies amb infants grans (8) Grups (24)\nAllotjaments a Portland\nAllotjaments a Port Antonio


Vermutejant per Alella\tDestacats\nTot just entrant al Maresme, trobem la vila d’Alella, entre el mar Mediterrani i els vessants de la Serralada Litoral, un municipi en el que passejar és un plaer, i on es pot passar de les seves grans extensions de vinyes, plantades molt a prop del litoral, a trobar una casa curiosa, una masia amagada, algun celler o un nou vi. I dintre dels molts descobriments a fer a Alella hem descobert una ruta plena d’encant pels més sibarites, una ruta d’establiments emblemàtics especialitzats en la magnífica tradició del vermut.\nArribem a Alella amb la intenció de vermutejar, de descobrir per què la vila s’ha convertit en un centre de referència per anar a fer el vermut. Per iniciar la nostra passejada el més fàcil és enfilar-nos riera principal amunt i deixar el cotxe en els nous espais d’aparcament de sorra que s’han creat al costat de l’Alella Vinícola, molt grans i gratuïts, i que ens deixen al bell mig del municipi per començar la nostra ruta “vermutera”.\nSortint de l’aparcament ens dirigim Rambla Àngel Guimerà (popularment La Riera) amunt per arribar al celler Bouquet d’Alella, un celler ubicat a l’interior de la magnífica masia de Can Boquet, ja documentada el segle XIV, rodejada de vinyes i que ofereix l’experiència, sempre amb reserva prèvia, de passar un dia diferent gaudint de l’aperitiu acompanyat d’una visita al celler i una cata dels seus vins. A més, a l’estiu és un dels escenaris del Festival de Música d’Alella. Caminant entre les vinyes tornem a arribar a La Riera i comencem a baixar direcció mar, fins a topar-nos amb un magnífic edifici de tocs modernistes. Estem davant la seu de la centenària Cooperativa Alella Vinícola, ara La Vinícola, sota la direcció dels germans Garcia.\nUn magnífic local, recentment reformat després d’un incendi fortuït i on, a la seva oferta tradicional, han afegit “tapeo”, i on es pot gaudir d’un magnífic aperitiu amb vermut de la seva pròpia elaboració.\nSeguim per La Riera i de seguida toparem amb el Celler Jordana. En un primer moment ens pot semblar una botiga-celler de delicatessens, però si ens decidim a entrar descobrirem múltiples sales molt ben decorades amb motius vinícoles i taules fetes amb bótes de vi i amb bobines de cable. Al Celler Jordana, en un ambient molt sofisticat i especialitzat en vins podrem gaudir d’un vermut de tapes i platets realment exquisits.\nEns apropem al mig del poble i se’ns obre una nova opció: Can Duran. Un local històric d’Alella, dels de tota la vida, recentment reformat, i amb una terrassa que els caps de setmana s’omple de gent fent el vermut tradicional de sempre. Abandonem La Riera i ens dirigim cap al Mercat Municipal on trobarem La D.O., que tot i tenir el local dins el Mercat, té una magnífica terrassa, punt de trobada de molts alellencs, i com diuen ells mateixos “aquí cuinem”,\ni podem afegir que molt bé, l’oferta de platets i tapes per fer un bon vermut és excel·lent.\nÉs hora de començar la pujada cap a l’aparcament però encara tindrem temps d’aturar-nos a un parell més d’establiments. A la plaça de l’Ajuntament hi trobem Cal Barquer, un preciós local, dels darrers en arribar a l’oferta d’Alella, amb una decoració moderna i espectacular amb una terrassa situada al rovell de l’ou del poble i amb una cuina de tapes i vermuts que no es pot deixar passar en una visita a Alella.\nDes d’aquí ens dirigim a l’altra Riera, La Riera Fosca, on s’ubica una de les més conegudes vermuteries del poble: La Companyia, celler i taverna sempre plena a vessar de gent, molta vinguda de fora.\nAra sí que ens disposem a tornar cap al cotxe, però abans hem d’entrar obligatòriament a la Vermuteria Ca L’Estrany, un local petit i amb encant molt de moda entre els més moderns d’Alella. Un local on fer aperitius amb deliciosos i sofisticats “platillos” que no decebran a ningú, a part d’oferir una extensa carta de vermuts i de vins a copes.\nI com després de tant vermut és fàcil que no ens quedin ganes de cuinar o els més golafres vulguin seguir vermutejant a casa, ens podem apropar, ja tocant a Masnou, a Más que pollos, on podrem comprar per fer l’aperitiu a casa o bé triar entre els magnífics plats preparats que cuinen amb els millors productes. Us esperem... tot vermutejant per Alella!!\nTel. 93 555 69 97 / 626 68 31 54\nGaudeix d’un aperitiu diferent! Un aperitiu gourmet envoltat de vinyes i amb vistes al mar i al poble d’Alella. Productes de primera qualitat que podràs maridar amb els quatre vins Bouquet d’A. Tot finalitzant amb una visita guiada per les vinyes i el celler.\nL’Aperitiu gourmet consta de patates xips amb oli de tòfona, olives farcides, sardinetes amb melmelada, musclos amb escabetx fumat i pa amb tomàquet amb anxoves. Sempre prèvia reserva.\nTel. 629 73 98 03\nLa D.O és un bar gastronòmic situat a l’interior del Mercat d’Alella amb una àmplia terrassa exterior. Aquí guisem! Un dels trets diferencials són les receptes de tota la vida elaborades a foc lent amb el toc personal, i innovador, de la nostra cuinera.\nIdeal per gaudir en parella, o amb amics, d’un esmorzar de forquilla, d’un dinar o d’un vermutet a base de platets i “pinxus”.\nTel. 93 555 10 45\nOlives farcides, patates fregides de bossa, anxoves del Cantàbric, calamars a la romana, olives trencades, patates fregides amb all i oli, escopinyes, faves a la catalana, torrada amb anxoves i pebrot vermell, tripa amb cigrons, musclos al vapor i croquetes de carn d’olla.\nTel. 937 50 56 79\nBar restaurant situat al rovell de l’ou del poble. A la nostra terrassa podreu compartir “tapeo” del fino amb platillos d’excel·lent qualitat.\nVermuteria Ca l’Estrany\nEl nostre plat estrella del moment és l’Esparracada amb trompetes de la mort i reducció de vermut, però no ens podem oblidar de les patates “estil braves”, les costelles de porc ibèric amb mel i mostassa o el nostre assortiment de “pinxus” fets al moment.\nTel. 935 40 38 42\nBarbarosso: vermut elaborat amb vi de la varietat Garnatxa negra de vinyes d’Alella. S’han infusionat una vintena d’espècies, algunes d’elles presents a les muntanyes del baix Maresme (romaní, farigola, fonoll, cítrics... ). Un vermut més sec que els vermuts clàssics on el vi és el gran protagonista. Molt gastronòmic.\nBarbabianco: vermut elaborat amb vi de la varietat Pansa blanca de vinyes d’Alella. S’han infusionat una vintena d’espècies, algunes d’elles presents a les muntanyes del baix Maresme (romaní, farigola, fonoll, cítrics, ….). També una mica més sec que els vermuts tradicionals.\nTel. 931 80 66 78\nBotiga gourmet amb zona de degustació on poder comprar, fer el vermut, berenar o sopar. Gran varietat de vins d’arreu del món per copes, ostres, embotits, formatges i conserves de màxima qualitat.\nde 10 a 15h dissabtes i diumenge\nde 17 a 22.30h de dilluns a dijous\nde 17 a 23.30h divendres i dissabte\nDimarts i diumenge tarda tancat\nTel. 651 38 78 78 / 93 158 48 66\nTot fet a casa!!! Si voleu aperitius per als vostres convidats, veniu a Mas Que Pollos i quedareu bocabadats.\nMés en aquesta categoria: « L'Enotast, el plaer de descobrir la DO Alella Alella fa una aposta pel futbol inclusiu »


Som de la Mercè: Trobada de les generacions 1967-1968 el proper 24 de juliol\nTrobada de les generacions 1967-1968 el proper 24 de juliol\nEl proper 24 de juliol s'ha convocat una trobada d'antics alumnes de les generacions de 1967 i 1968. El lloc de l'encontre és el Bar La Ribera de Tortosa (avinguda de la Generalitat, 77). I l'hora, les 8 de la tarda. La trobada és informal, és a dir, no cal confirmacions. No obstant, si voleu podeu passar pel grup de facebook Som de la Mercè (cliqueu aquí) i comentar si anireu.\nUn dels "atractius" de la trobada és que vindran persones que fa molts anys que viuen a l'estranger i que no sempre tenen ocasió de participar a les activitats dels antics alumnes. A més, és clar, del caliu que sempre hi ha en totes les trobades. Valdrà molt la pena, segur.\nPublicado por Toni Gallardo en 13:01\nEtiquetas: 24 juliol 2014, antics alumnes, exalumnes, generació 1967, generació 1968, la mercè, som de la mercè, Tortosa, trobades\nTrobada de les generacions 1967-1968 el proper 24 ...


MAPES Només una comarca ebrenca ha evitat nous casos de coronavirus els últims 15 dies | Aguaita.cat\nMAPES Només una comarca ebrenca ha evitat nous casos de coronavirus els últims 15 dies\nConsulta com es repartixen els 1.800 positius recents a Catalunya, en l'àmbit local i comarcal, i com evoluciona la pandèmia, en mapes i taules interactives\nper Roger Tugas Vilardell , 24 de juny de 2020 a les 11:29 |\nEls brots recents a dos comarques de la Franja de Ponent i a dos més de l'Aragó han evidenciat que, malgrat que la pandèmia està molt més controlada que en els seus moments àlgids, no es poden abaixar els braços. En els últims 15 dies, Catalunya ha detectat 1.800 positius, una quantitat relativament baixa, però estos estaven molt repartits arreu del país. De fet, tan sols tres comarques no n'han tingut cap de nou. una de les quals ebrenca: l'Alt Urgell, el Baix Ebre i el Priorat.\nTot i això, no hi ha cap comarca que presente ràtios molt elevades de casos recents, d'entre el 9 i el 22 de juny. La Segarra és la que n'ha tingut més, 2,9 per cada 1.000 habitants, lluny de l'Aran, en segon lloc, amb 1,6, o de l'Urgell, amb 1. En termes absoluts, les que han detectat més casos nous són el Barcelonès (591), el Baix Llobregat (225) i el Segrià (160), tot i que, en trobar-se entre les més poblades, les ràtios relatives hi són limitades, situant-se en els 0,8 casos per 1.000 habitants en la tercera comarca o, en les dos primeres, quedant-se només amb 0,3.\nEn l'àmbit municipal, 263 municipis han tingut positius recents, és a dir, el 27,8% del total. Els que registren ràtios més elevades en els últims 15 dies són normalment pobles petits en què un o dos casos ja equivalen a xifres molt elevades en termes relatius, com és el cas de Massoteres (Segarra), que amb 2 positius en 15 dies presenta una ràtio de 9,2 casos per 1.000 habitants.\nEn la taula inferior es poden consultar totes les dades dels 947 municipis catalans, amb positius recents i acumulats, en termes absoluts i ràtios, i també informació sobre sospitosos i per sexe. Cal tindre en compte, però, que les xifres són provisionals, especialment pel que fa als quatre últims dies -tal com exposa este estudi-, entre 19 i 22 de juny, ja que cal un temps perquè el resultat de la prova es comunique i entre als registres informàtics, cosa que obliga a corregir retrospectivament les dades cada dia.\nCoronavirus, Societat, positius, nous, tres, comarques, mapes, nova normalitat, pandèmia, coronavirus, salut, Covid-19, casos, setmanes, municipis


El Govern d’Ontinyent afirma haver executat el 60% del seu programa electoral durant el primer any de la legislatura – TV Digital Ontinyent\nHome>Política>El Govern d’Ontinyent afirma haver executat el 60% del seu programa electoral durant el primer any de la legislatura\nTV Digital Ontinyent 13/06/2016 Política Comentaris tancats a El Govern d’Ontinyent afirma haver executat el 60% del seu programa electoral durant el primer any de la legislatura\nEl Govern d’Ontinyent ha complit o està en vies de compliment del 60% del seu programa electoral quan es compleix el primer any de legislatura. Així quedava palés hui en una roda de premsa de balanç del període transcorregut des que Jorge Rodríguez fóra investit alcalde fa exactament un any.\nUna roda en la qual el primer edil compareixia acompanyat per la totalitat dels regidors del Govern, per explicar com la majoria socialista (amb 14 regidors de 21 possibles) ha fet possible accelerar la gestió municipal sense deixar d’apostar per la participació ciutadana, i com la fluïdesa en el tracte amb les administracions a València han permés augmentar les subvencions i avançar en les gestions per fer realitat infraestructures pendents. L’alcalde destacava “el manteniment del talant d’un Govern Obert, Transparent i Participatiu, on s’han aprovat les ordenances amb més vots que mai, els Pressupostos han comptat amb el suport de 17 regidors i tres forces polítiques diferents, s’han creat nous consells de participació i a l’Ontinyent Participa s’ha incrementat un 55% els vots emesos”.\nEn fer una anàlisi per àrees, Jorge Rodríguez explicava que en la part vinculada a Obres i Urbanisme dirigida primer per Rebeca Torró i ara per Jaime Peris “s’ha treballat contra rellotge” per tenir a punt les obres del carrer Martínez Valls o els vestidors del poliesportiu, subvencionades per la Diputació, que porta invertits en només un any 5 vegades més diners al marge dels plans ordinaris (1’5 milions d’euros) que en tota la legislatura anterior (300.000 euros).\nA més a més, s’han posat en marxa subvencions per a la rehabilitació i regeneració urbana i s’ha aconseguit modificar la llei de l’urbanisme valencià per tal d’evitar demolicions i bonificar les sancions de construccions legalitzables. El pla de modernització de polígons industrials, el de mobilitat urbana, la posada en marxa de la mesa del territori o la comissió d’assessorament del territori han donat major participació dels agents en la gestió de la ciutat; i la redacció del Pla Estratègic de Ciutat està fent-se de manera transversal per part de totes les regidories per dissenyar la ciutat del futur.\nEn aquest pla treballa també intensament l’àrea de promoció econòmica que coordina Pablo Úbeda, que aquests mesos s’ha centrat en l’obertura de l’Oficina de l’Emprenedor, l’impuls del III Pla d’Ocupació i de Reactivació Econòmica,\nla posada en marxa del Consell de Comerç i Gastronomia i la continuació de les diverses campanyes de promoció comercial. Jorge Rodríguez també feia al·lusió a la projecció del Campus Universitari “com a ferramenta de generació i retenció de talent, amb la creació de la càtedra d’innovació territorial i l’inici de les gestions per a la implantació de la quarta titulació universitària”.\nPel que fa a hisenda, govern obert, modernització i transparència, de l’àrea que coordina Joan Sanchis destacava “el tancament del pressupost en positiu, la reducció del deute i la gran quantitat de bonificacions fiscals, com ara la de l’IBI a empreses que generen ocupació de qualitat o a famílies amb menys recursos”. A més, s’ha implantat el compte tributari local, el pagament telemàtic de tributs o sancions, així com la licitació de l’expedient electrònic per agilitzar la tramitació. Dins d’aquesta àrea també cal destacar l’obertura d’infopolicia al barri de Sant Rafel i pròximament a Sant Josep i s’ha creat el servei de mediació entre veïns.\nA l’àrea social, on ha estat com a coordinador Jaime Peris i ara Sayo Gandia i Óscar Borrell, “s’ha vist que la prioritat d’aquest Govern són les persones”, en multiplicar-se el pressupost per a activitats culturals, o eliminar la taxa per utilitzar l’Echegaray i la Sala Gomis. S’ha encetat els tràmits perquè les festes de moros i cristians siguen d’interés turístic internacional i les de la Puríssima ja són d’interés turístic provincial. A més, com a Ciutat Educadora, a Ontinyent s’ha creat el consell d’educació, eliminat el districte únic i participat en el programa Xarxa Llibres, per fer universal i el dret a l’educació fent que els llibres siguen gratuïts.\nL’alcalde també feia referència als “grans assumptes pendents amb altres administracions”, com ara l’hospital, la redona de Torrefiel, el pavelló del Bonavista i l’apertura de la residència, manifestant que “amb tota la prudència que els temps demanden, hem de ser ambiciosos i pensar que en aquest mandat començarà l’obra del nou hospital, que per això hem signat un conveni amb la Generalitat i hem comprat els terrenys; que volem que la redona de Torrefiel apareguera als pressupostos de 2017; tenim el compromís que s’obrirà la residència a finals d’any i que en aquest mandat tindrem l’aulari d’infantil del Bonavista acabat”.\nJorge Rodríguez puntualitzava que “tot va pel bon camí, s’estan complint els terminis i som optimistes, però tampoc no llancem les campanes al vol perquè són inversions que no depenen directament de nosaltres”. Amb tot, continuava, “hem de tenir confiança i il·lusió d’aconseguir el millor per a la nostra ciutat, perquè, com deien en campanya, el millor està per vindre”, concloïa.\nEtiquetesBonavista Campus Universitari ciutat educadora educació hospital industria inversions Jaime Peris Joan Sanchis Jorge Rodríguez Martínez Valls Mesa del Territori moros i cristians nou hospital Ontinyent ontinyent participa Óscar Borrell Pablo Úbeda Pla d'Ocupació Promoció Econòmica Rebeca Torró Sala Gomis Sant Rafel Sayo Gandia transparència\nAnterior Comerciants i hostelers destaquen la bona resposta a la Fira de Tendes i Tapes\nSegüent COEVAL imparteix un curs sobre productivitat “cloud”


Notícies d'interès sobre el sector ramader\nGUIA D'APLICACIÓ DE LES MILLORS TÈCNIQUES DISPONIBLES (MTD) EN EXPLOTACIONS RAMADERES\nJa està disponible al web del Departament d’Agricultura, Ramaderia, Pesca i Alimentació la guia per implantar un Sistema de Gestió Ambiental (SGA) per l’aplicació de les millors tècniques disponibles (MTD) en el marc de la Directiva 2010/75/UE del Parlament Europeu i del Consell respecte a la cria intensiva d’aus de corral o de porcs.\nEl 21 de febrer de 2017 es va publicar la Decisió d’Execució (UE) 2017/302 de la Comissió, de 15 de febrer de 2017, per la qual s’estableixen conclusions sobre les millors tècniques disponibles (MTD) en el marc de la Directiva 2010/75/UE del Parlament Europeu i del Consell respecte a la cria intensiva d’aus de corral o de porcs. La MTD 1 planteja la necessitat d’implantar un Sistema de Gestió Ambiental (SGA) a les activitats ramaderes afectades per aquestes conclusions sobre les MTD, és a dir, a totes aquelles activitats incloses a l’epígraf 6.6 de l’annex I de la Directiva 2010/75/UE.\n***Clica aquí per accedir a la guia***\nMÒDUL DE REGISTRE D'EXPLOTACIONS RAMADERES EN EL SISTEMA GTR (GESTIÓ TELEMÀTICA RAMADERA)\nEntra en funcionament el mòdul del Registre d’explotacions ramaderes en el Sistema GTR (Gestió Telemàtica Ramadera). Mitjançant aquest sistema de gestió telemàtica, els titulars d’explotacions ramaderes o el seus representants legals hauran de sol·licitar o comunicar telemàticament la inscripció o modificacions de les seves activitats ramaderes, substituint la sol·licitud per petició genèrica de l’actual mòdul del SIR. També permet consultar les dades de les seves explotacions i mantenir-ne actualitzat el cens.\n***Clica aquí per a més informació***\nAMPLIACIÓ DEL PERÍODE PER PRESENTAR LES DAN\nEs modifica el període per a presentar les DAN en esborrany. El nou període passa a ser el comprès entre l'1 i el 8 de juliol de 2020.\nDes del Servei de Sòls i Gestió Mediambiental de la Producció Agrària, del Departament d'Agricultura, Ramaderia, Pesca i Alimentació, se'ns informa que s’ha modificat “... el període per a presentar (finalitzar) les DANs en esborrany; el nou període passa a ser el comprès entre l’1 i el 8 de juliol de 2020, i per tant, s’amplia el període en què l’aplicació estarà oberta fins al dia 8 de juliol de 2020...“:\nS’informa, però, que temporalment no estarà operativa l'opció de "Finalitzar declaració". Es podran elaborar DANs, que quedaran en esborrany. De l'1 i el 8 de juliol es podrán presentar (finalitzar) les DANs elaborades a partir de l'esmentada data. La DAN vàlida serà la darrera que s'hagi presentat, fins i tot en cas que aquesta darrera versió es presenti fora de termini.\nINFORMACIÓ SOBRE INSTAL·LACIONS D'EMMAGATZEMATGE DE DEJECCIONS LÍQUIDES O SEMI-LÍQUIDES EN EXPLOTACIONS D'ANNEX I O II EN ZONA VULNERABLE\nSegons la disposició transitòria novena del Decret 153/2019, de 3 de juliol, de gestió de la fertilització..., les instal·lacions d'emmagatzematge de dejeccions líquides o semi-líquides en explotacions d'Annex I o II en zona vulnerable han de verificar la impermeabilitat, integritat estructural i estat dels materials impermeabilitzants de les seves instal·lacions un any després de l'entrada en vigor del decret (25 de juliol de 2020):\nInstal·lacions d'emmagatzematge existents\nLes instal·lacions d'emmagatzematge de dejeccions líquides o semi-líquides a què fan referència els articles 10.7 i 17.5, existents en el moment de l'entrada en vigor d'aquest decret, estan subjectes a una verificació periòdica, cada 6 anys, de la impermeabilitat, integritat estructural i estat dels materials impermeabilitzants. Aquesta verificació l'ha de realitzar una persona tècnica competent que estigui en possessió de qualsevol de les titulacions acadèmiques i professionals habilitants per a la redacció de projectes, direcció d'obres o direcció de l'execució d'obres d'edificació, segons allò que estableix la legislació en matèria d'ordenació de l'edificació. La verificació s'ha d'efectuar, per a cada element del sistema d'emmagatzematge, en un moment en què estigui buit de dejeccions i en condicions que en permetin la inspecció, però s'eximeix del buidament si es disposa de sistema de detecció de fuites o equivalent. El resultat de la verificació s'ha de documentar i presentar al departament competent en matèria d'agricultura i ramaderia.\n- Instal·lacions d'emmagatzematge en explotacions d'Annex I o II en zona vulnerable: un any.\n- Instal·lacions d'emmagatzematge en explotacions porcines d'Annex III en zona vulnerable que tinguin igual o més de 1.200 places de porcs d'engreix: dos anys.\n- Instal·lacions d'emmagatzematge en explotacions porcines d'Annex III en zona vulnerable que tinguin menys de 1.200 places de porcs d'engreix: tres anys.\n- Resta d'instal·lacions: quatre anys…”


Colors anàlegs | creatius Online\nEncarni Arcoya | 19/10/2021 21:21 | actualitzat a 19/10/2021 21:24 | Paletes de colors\nUn dels coneixements principals que un dibuixant, creatiu o dissenyador ha de saber pel que fa a l'color són els anomenats colors anàlegs. Aquests són una part molt important per a treballar amb ells ja que cal distingir d'altres.\nPerò, què són els colors anàlegs? Quins tipus hi ha? Descobreix, a continuació, tot el que has de saber sobre ells en aquesta guia que t'hem preparat.\n1 Què són els colors anàlegs\n2 Tipus de colors anàlegs\n2.1 colors primaris\n2.2 colors secundaris\n3 Usos dels colors anàlegs\nQuè són els colors anàlegs\nEl primer que has de saber és a què ens estem referint per colors anàlegs. Però, per a això, has d'entendre què és el cercle cromàtic. Aquest es defineix com la representació gràfica en la qual s'ordenen els colors en base al seu to o matís. En altres paraules, és un cercle en el qual es representen els colors i els seus tons en conjunt, agrupant tots els vermells, grocs, verds, blaus ... en ell.\nD'aquesta manera, podem entendre els colors anàlegs com aquells que estan en equilibri i es troben molt a prop uns dels altres. Tingues en compte que «anàleg» significa similar o relacionat. Per això, aquests són aquells que es troben a prop dins el cercle cromàtic.\nAixò permet escollir colors que es van a combinar entre si, perquè realment comparteixen tons. I què obtens amb això? Doncs que hi hagi una decoració monocromàtica, on predomina un to principal i es combina amb altres idèntics aquest color primari.\nUna de les claus que pocs coneixen sobre els colors anàlegs és que el color que agafa, el primer, és cridat principal i els seus colors més propers estaran disposats a la dreta ia l'esquerra. És a dir, no pots agafar un color i els dos següents, sinó que ha de ser un per davant i un altre per darrere.\nTipus de colors anàlegs\nEls colors anàlegs es poden classificar en dues grans categories: els primaris i els secundaris. No obstant això, dins d'aquests últims no entrarien tots, sinó només alguns.\nEls colors primaris es diuen així perquè són tons que no s'obtenen mitjançant la barreja de dos o més colors. En altres paraules, són els més purs o originaris que no tenen com a origen una barreja.\nI quins són aquests? Doncs poden ser el vermell, verd i blau en RGB, el blau, groc i magenta en CMYK o en el model tradicional, el vermell, groc i blau.\nQuins es consideren colors anàlegs llavors? En aquest cas, els que s'identifiquen com a tal són: groc, vermell, blau.\nPer la seva banda, els colors secundaris són els que s'aconsegueixen de la barreja dels colors primaris. Només amb la combinació de 2-3 colors primaris s'obtenen diferents tonalitats però només quan es barregi la mateixa quantitat de colors es consideraran secundaris (en cas contrari no serà així).\nEn aquest cas, es consideren colors secundaris el taronja, verd i violeta.\nUsos dels colors anàlegs\nEls colors anàlegs, com t'hem comentat abans, són aquells que utilitzen un to en comú entre tots ells, de tal manera que a l'hora de decorar, o d'usar-los en algun disseny, permeten que hi hagi una combinació monocromàtica. Per exemple, imagina que vols decorar alguna cosa en tons vermells usant els seus anàlegs. El resultat és que va a quedar tot en aquests tons, però predomina el principal i els altres li donen el toc de diferenciació que necessiten.\nEn general cadascun dels colors anàlegs es pot utilitzar per a múltiples usos. Per exemple, els tons més freds són perfectes per a llocs on es busqui relaxar-se, que s'estigui en calma i tranquils.\nPer ambients més actius i on es necessita energia hauries de fer servir colors anàlegs més forts.\nDe manera pràctica:\nColors com blau, groc ... Serveixen per relaxar-se i calmar-se.\nColors com vermell, groc ... Són perfectes per a estades més enèrgiques.\nPer descomptat, quan es requereix un major contrast, cal acudir als colors complementaris, que donen més joc i millors resultats que aquests.\nUna vegada que saps què són els colors anàlegs, el següent que hem de fer és donar-te exemples de quins són els colors. En realitat, hi ha tres parells que són els colors anàlegs oposats, com són:\nVermell i verd.\nGroc i violeta.\nBlau i taronja.\nD'altra banda, tens els següents:\nGroc amb groc verdós i taronja groguenc.\nTaronja amb taronja groguenc i vermell ataronjat.\nVermell amb vermell ataronjat i violeta vermellós.\nVioleta amb violeta vermellós i blau violaci.\nBlau amb blau violaci i verd blavós.\nVerd amb verd blavós i groc verdós.\nLa construcció d'aquests es basa en el cercle cromàtic de tal manera que, si esculls un color, has de combinar-ho amb l'anterior i l'immediatament posterior.\nCom veus, els colors anàlegs et poden servir per a moltes coses, des de la decoració d'habitacions, llars, oficines, etc. fins per al disseny web, bé elaborant logotips, imatges, il·lustracions, etc.\nSaps més sobre aquests tons? Ho comparteixes amb nosaltres?\nRuta completa cap a l'article: creatius en línia » Recursos » Paletes de colors » colors anàlegs\nCom fer un collage en Photoshop\nCom fer un Reel a Instagram


S’OBREN LES INSCRIPCIONS PER AL PREMI JOVES CREADORES 2018\nLa Bonne convoca el Premi Joves Creadores 2018, destinat a les creadores audiovisuals menors de 35 anys residents a Barcelona.\nLa convocatòria restarà oberta fins al 31 d’octubre de 2018.\nLa Bonne ha heretat aquesta iniciativa organitzada fa dos anys per l’ICUB amb el recolzament de la Regidoria de Feminismes, i enguany celebra la seva segona edició amb l’objectiu d’incentivar la producció i la creació audiovisual de les dones, una de les línies imprescindibles per al centre de cultura de la Bonne.\nLa temàtica d'aquest any gira al voltant d'“Els nostres plaers”, entesa en el seu sentit més ampli, com totes les accions i els gestos lligats a l’alegria, als desitjos, a la satisfacció, a l’expressió, al coneixement, i reconeixement del que volem, com ho volem i com ho gaudim.\nLes interessades han de fer arribar els seus projectes de curtmetratge (fitxa tècnica, sinopsi, calendari de treball i pressupost), junt amb els seus currículums i un vídeo de presentació. El projecte guanyador serà premiat amb un xec de 5.000€ i una residència tècnica de dos mesos a la sala d'edició i postproducció de La Bonne.\nDescarrega’t les BASES DEL CONCURS i les BASES ESPECÍFIQUES.\nOmple la FITXA D’INSCRIPCIÓ i envia-la a audiovisuals@labonne.org\nAmb la col·laboració de la Regidoria de Feminismes i l’Ajuntament de Barcelona.


Toni l' abellerol: Surtim a la mar amb Dani i Rebeca en el seu vaixell : RUTES DE MAR 27-12-2016\nSurtim a la mar amb Dani i Rebeca en el seu vaixell : RUTES DE MAR 27-12-2016\nla mar en calma i mos fem a la mar a les 8h: 45 m aproximadament. Els components: Dani , Rebeca , Toni Mulet , Pau , Tomas i Pepe , Elias , Joan , Laura i Toni .\nLa primera cosa que devem fer ès revisar els forats del Penyal d´Ifach per vorer si cria el corb marí emplomallat , i trobem un niu i un altre posible. Alvoltant hi havien posaderos de corbs marins de les dues especies.\nDani veu un vaixell de pesca i cap allà anem amb tota il.lussió i mos trobem en un espectacle digne de ser observat: Gavines , cauets , corbs marins , les espardenyes que venien de ben adins i mascarells......\nTots nosaltres espectants amb el anar i vindre de les espardenyes....i feien maravilles¡¡¡¡\nAgraïm a Dani i Rebeca aquesta jornada tan maravillossa que s´ha passat a bord de RUTES DE MAR. esperem repetir-la¡¡¡¡¡¡\ncom una sombra i en silenci passa el falcó pegat a la roca , alguns el veuen\nPublicat per Toni a 10:46


"El terratzo ha tornat i sembla que per quedar-se", per Ruminteriors | connecTerrassa\n"El terratzo ha tornat i sembla que per quedar-se", per Ruminteriors\ndilluns, 24 juliol, 2017 - 20:00\nRuminteriors ens parla de l'última tendència pel que fa a materials de construcció. És tracta del terratzo.\n"El terratzo ha tornat i sembla que per quedar-se", ens diuen.\nEstem parlant d'un material format per una mescla de pedra natural i elements triturats tal com marbre, granet, vidre o metall i recobert d'un aglutinant, el resultat és únic i diferent cada vegada. Els patrons irregulars i els nous colors, fan del terratzo actual un material amb un gran potencial gràfic molt interessant.\nMobiliari, paper pintat, coixins, làmpades o articles de papereria s'han deixat seduir pels patrons que ofereix el terratzo, sense oblidar les aplicacions en terra i parets on s'està imposant com a nou material de moda.


En la nostra geografia hi ha racons perduts on pensaries que no s'hi ha escalat mai. On s'imposa la solitud. Un d'aquest paratges és el que avui us comentari. Està a la paret del riu Lacó, que no sabeu on està, no. Bé, potser us soni el poble d'Oden al Solsonès. Ja anem bé. Doncs, en un racó amagat hi ha una paret que permet fer-hi dos llargs. La roca calcària és un plaer infinit. M'ha portat el Pep del refugi de l'Arp. Gràcies... llàstima que la via sigui tant curta.\nM'atreviria a dir que la principal dificultat de la via és trobar-la. Així que ja tenim feina a explorar l'inici de la via...\nSegurament primer trobareu en la paret un clau rovellat que correspon a la via Inesperada que recorre una marcada canal/diedre. Anem bé. Ara heu de tirar una vintena de metres a la dreta i vorejar uns roures. L'inici és molt estret i incòmode doncs esteu empegats als roures. Us ajudarà a pensar que esteu en una "merda" de via però poc a poc anireu millorant i us acabarà agradant la vieta.\n1a tirada (IV - III - IV+ - IV - 30 metres - tres parabolts i tres arbusts (dos amb cordinos)): Damunt nostre veiem una petita savina (veure primera foto) que llaçarem. Darrera seu, amagat, hi ha un parabolt i, més amunt, un altre parabolt aquest ben visible (IV).\nDesprés de superar el segon entrem a una canal que hi ha a la dreta. Dalt hi ha una alzina empunyegadora (III). Girem a l'esquerra - parabolt - i tenim que fer un flanqueig a l'esquerra (IV+) poc després trobem dos arbusts que tenen cordinos per assegurar-nos. Arribem a la reunió amb tres xapes. És una reunió que comparteix la via Daniel Vergés que tira a la dreta (V+), la Top Mop (6a+) que tira recte amunt i la variant Daniel que va a l'esquerra i que constitueix una opció de sortida. Nosaltres farem aquesta darrera.\n2a tirada (III+ - IV+ - 30 metres - 4 parabolts - atenció el darrer sense xapa):\nAnem caminant a la dreta i pugem uns metres (III+). A la dreta deixem un espit. Arribem a una gran savina que voregem per l'esquerra fins anar a buscar la paret. La veritat és que des de sota impressiona però es puja prou bé (IV+). Hi ha una estructura de xapa muntada per fer la darrera reunió però és millor fer la reunió ja dalt en un arbre. Veure foto. Cal portar alguna cinta llarga per evitar el fregament de cordes.\nSeguim un carrerany descendent. Arribem a una petita paret. Hi ha una feixa - amb vegetació - que ens permet superar el cingle i fem cap a uns camps erms on trobem un forat on abans guardaven les llavors de trumfos (patates). Seguim entre camps fins sortir al cotxe (7 min).\nOden no forma un nucli de cases sinó que a l'esquerra de la carretera venint de Coll de Jou trobem l'antiga escola i agafem una pista encimentada.\n0,5 km. Ermita de Santa Eulalia. Tirem pista avall.\n0,8 km. Revolt a l'esquerra. Recte surt un sender amb un cartell indicatiu.\n0,9 km. Petit eixamplament de la pista on podem aparcar un cotxe.\nTirem carretera avall fins que trobem una fita i tirem muntanya amunt fins trobar el cingle (4 min.). Ara ens toca buscar l'inici de la via.\nValoració.Escalada exòtica. Encant de solitud.\nDesnivell: 60 metres d'escalada\nTemps d'aproximació:4 minuts,\nTemps de descens:7 minuts.\nMaterial: 6 cintes, vagues llargues i reunions.\nVia oberta per Daniel Vergés i companys entre el 2000 i el 2005\nLO SERGI 5 de setembre de 2017, a les 2:20\nVIA AMB BRICOPARABOLS!!\ncarreteret 5 de setembre de 2017, a les 7:31\nJe, je, je ... ja veus hi ha gent per a tot....


DÈFICIT DE VITAMINA D Soc una dona de 42 anys i en una analítica recent m’han trobat un dèficit de vitamina D amb un valor de 12 ng / ml. Quina és la seva possible causa? Quin tractament em recomanarien? Anna (e-mail) La vitamina D és un micronutrient que no produeix l’organisme per si sol, i per tant s’ha\nAcostumo a tenir un intens mal de cap durant el cap de setmana. Quant començo a treballar dilluns es em marxa. Per vacances no em passa. Què pot ser? A.G. (Pontevedra) És difícil\nFa 16 anys em vaig operar de miopia pel sistema que llavors començava i em quedi bé, però ara m’han diagnosticat cataractes en tots dos ulls i l’oculista m’aconsella m’operi com més aviat millor. ¿L’operació té riscos en estar operat de miopia, o en tot el cas, hi ha algun remei natural per tractar la cataracta? J.P. (Barcelona) El\nVoldria saber perquè es diu que la llet i els productes lactis afavoreixen el risc de patir càncer i perquè s’aconsella retirar-los en pacients amb tumors per ajudar a la curació. He llegit opinions molt contradictòries al respecte i voldria tenir l’opinió d’un metge naturista. M.R. (Tarragona) És cert que la relació entre càncer i productes


5 jocs de trencaclosques gratuïts per a iPhone\nSi hi ha un gènere de jocs que ha estat la prova del temps, sens dubte es tracta de jocs de trencaclosques. A partir de Tetris al llegendari Game Boy, els jocs de trencaclosques han estat sinònim de portàtils i de portabilitat. Així doncs, no és d'estranyar que amb l'arribada de l'iPhone, l'iPod touch i altres dispositius portàtils similars, el gènere simplement ha explotat, sobretot tenint en compte les capacitats tàctils d'aquests dispositius Apple i altres telèfons intel·ligents.\nmenú de serveis de mac\nI doncs, què passa amb aquestes cinc grans opcions de la nostra? Tots ofereixen excel·lents experiències i vénen de forma gratuïta.\nCreat per PopCap, aquesta adaptació d'alta velocitat i alta pressió de la clàssica fórmula de joc Bejeweled s'adapta perfectament a l'iPhone i es pot jugar amb una sola mà.\nTens un minut per fer coincidir les pedres precioses de tres o més línies, cosa que et permetrà fer una idea de com és de boig el ritme d'aquest joc. El joc també fa èxits esportius i s’integra amb Game Center, cosa que permet jugar amb qualsevol altre amic que en tingui una còpia.\nEls controls són senzills i responsius i sens dubte ajuden a endinsar-se en el ritme ràpid del joc.\nDesenvolupat per cap altre que el popular programa principal de iOS Zynga, Drop 7 aporta una gran dosi de pensament a aquest joc de trencaclosques de l'iPhone. En ella, controles les orbes de colors que cauen al tauler amb un número al seu voltant. Aquest nombre és el nombre d’altres orbes adjacents que han d’estar al costat del primer perquè s’esvaeixi.\nAl paper, la mecànica sembla senzilla, però quan considereu que cal tenir cura de tot el tauler abans d’omplir-se, les coses poden resultar molt difícils.\nDe tots els jocs de trencaclosques d'aquesta llista, Turnacle és potser el més original. En ella, heu de coincidir amb els colors adjacents girant discs en una graella i intentant combinar-los tots (de tots els costats) per acabar un nivell.\nQuan comenceu amb dos o quatre discs, el joc és relativament fàcil, però aneu endavant i aviat trobareu la pantalla plena de discos multicolors on cada moviment pot modificar tota la graella.\noneplus 5 funcions\nÉs bastant addictiu. Diverteix-te!\nWhat’s The Word és un petit i divertit joc de trencaclosques amb una premissa senzilla: utilitzeu quatre imatges per endevinar una paraula i utilitzeu les lletres proporcionades per escriure aquesta paraula. Simple com això. Naturalment, a mesura que el joc avança, les paraules s’allarguen i els conceptes de les imatges es tornen més ambigus i, per tant, és més difícil d’endevinar-ho.\nTot i així, és un trencaclosques molt interessant i sens dubte un dels millors si voleu millorar el vostre vocabulari.\nAquest trencaclosques de colors, Flow, juga en una quadrícula de 5 × 5 amb parells d’orbs de colors. El vostre objectiu en el joc és combinar orbes de mateix color dibuixant 'ponts' entre elles. El joc continua sent senzill, però a mesura que avances a través del joc, dibuixar aquests ponts es torna cada cop més complicat, fent que pensis molt més del que creies al principi.\nnous consells per al llançador\nI això és avui. Assegureu-vos de provar els cinc jocs que es mostren aquí i feu-nos saber als comentaris quin és el que més us ha agradat!\nQuina diferència hi ha entre Windows Defender i els elements bàsics de seguretat de Microsoft\nBluetooth 5.0 és aquí: el que cal saber\nHeu de comprar una targeta de so per al vostre ordinador?\nCom activar les targetes del cursor a Google Chrome (i altres trucs fantàstics)


La Fiscalia alerta que la crisi del covid-19 també pot fer créixer les víctimes d'explotació laboral\n4 min. Barcelona 07/07/2020 22:23\n651x366 Els jutjats d'instrucció de Barcelona s'ubiquen al complex de la Ciutat de la Justícia Els jutjats d'instrucció de Barcelona s'ubiquen al complex de la Ciutat de la Justícia\nEls jutjats d'instrucció de Barcelona investiguen dos casos de tràfic de persones en què les víctimes són menors d'edat immigrants que estaven obligats a cometre delictes. El servei especialitzat en estrangeria de la Fiscalia de Barcelona participa en les dues investigacions, que estan obertes, contra xarxes que havien portat els menors a la capital catalana per fer-los delinquir. En un cas utilitzaven les víctimes per cometre robatoris i en l'altre els feien vendre droga al carrer. No és el primer cop que existeix una investigació de tràfic de menors per explotar-los criminalment a Barcelona, ja que l'any passat es va dictar una sentència condemnatòria contra una banda de Bòsnia, detinguda el 2016, que utilitzava menors per robar al metro.\nLa fiscal delegada del servei d'estrangeria, Pilar Izaguerri, explica que els últims dos o tres anys han detectat màfies que practiquen el tràfic de menors immigrants per cometre delictes, de persones vulnerables per obligar-les a demanar almoina i d'altres persones també immigrants per explotar-les laboralment. En el cas de les persones obligades a demanar almoina, l'any passat es va dictar una sentència condemnatòria i ara la Fiscalia està a punt de presentar l'escrit d'acusació d'una altra investigació. En tots dos casos, les víctimes i les persones que els explotaven venien de Romania.\nEls que estan pendents de judici són els tres empresonats –dos homes i una dona–, que van torturar un home d'uns 80 anys i el van obligar a demanar almoina: estava assegut als Jardinets de Gràcia de Barcelona i gairebé no es podia moure. Havia d'estar 18 hores al carrer i recollia fins a 500 euros diaris que rebien els explotadors. La degradació que va viure la víctima per estar tant temps al carrer va provocar que li haguessin d'amputar la cama. Els explotadors el van convèncer per deixar Romania, on vivia en una casa en ruïnes i havia perdut la feina, dient-li que a la capital catalana tindria una feina en què guanyaria molts diners i podria arreglar casa seva.\nEls dos anys de tortura d'un home obligat a demanar almoina a Barcelona\nPel que fa a l'explotació laboral, els jutjats d'instrucció de Barcelona tenen una investigació oberta, tot i que es treballa en altres possibles casos de tràfic de persones immigrants per obligar-les a treballar en males condicions. Izaguerri alerta que la crisi del covid-19 també pot fer créixer les víctimes d'explotació laboral, en què més del 90% són estrangers. Segons la fiscal, les persones, que venen de diversos països, estan obligades a treballar a canvi de salaris ínfims i en centres de feina clandestins.\nTot i les noves pràctiques en el tràfic de persones, l'any passat el gruix de les investigacions d'aquest tipus va ser per l'explotació sexual. Els jutjats van instruir una trentena de casos en què s'havien portat dones per obligar-les a exercir la prostitució.\nMés ordres d'internament al CIE\nUn altre àmbit en el qual intervé el servei d'estrangeria de la Fiscalia és en el centre d'internament d'estrangers (CIE) de la Zona Franca de Barcelona, que continua tancat des que es va decretar l'estat d'alarma per la pandèmia del coronavirus. L'any passat es va dictar l'internament de 830 persones per resolució judicial, quan el 2018 havien sigut 545 i l'anterior 380. La fiscal ho atribueix a l'augment de la població immigrant que està en situació irregular. De les 1.059 persones que van ingressar al CIE el 2019 gairebé el 49% no tenien antecedents policials.\nEntre les nacionalitats més predominants, 356 de les persones que l'any passat van estar al CIE de la Zona Franca eren d'Algèria, 301 del Marroc, 107 d'Albània, 91 de Geòrgia i 57 del Senegal. El creixement més significatiu va ser en georgians i va coincidir amb una onada d'arribades de persones d'aquest país demanant asil, cosa que va suposar que moltes acabessin dormint al carrer i que l'administració sospités que algú els enganyava.\nDispositiu d'estrangeria al Raval amb el CIE tancat pel confinament


Torna ECOSS en forma de minifestival de cultura digital femenina | Fabra i coats | Ajuntament de Barcelona\nTorna ECOSS en forma de minifestival de cultura digital femenina\nEl 14 i 15 d’octubre, ECOSS, Ecosistemes de l’Inesperat es materialitza en un programa d’arts en viu i cultura digital. Ho farà en un doble format, presencial i en línia, en el que Fabra i Coats: Fàbrica de Creació acollirà les activitats en viu.\nUn projecte i una programació des de la perspectiva feminista\nDurant dues jornades, diferents convidades presentaran i sotmetran a debat les seves peces artístiques, instal·lacions i investigacions. Sempre amb una perspectiva feminista que llença preguntes com “Què aporten les dones en la investigació, en els desenvolupaments tecnològics i en els nous conceptes que busquen reequilibrar la nostra relació mediambiental amb el planeta?”. Les temàtiques d’aquesta edició es concreten en dues línies, una per jornada. El dia 14 el protagonisme recaurà en Llenguatges teledistribuïts: cos-memòria, tecnologia i xarxes. L’endemà, el programa versarà sobre Temàtiques ambientals en la intersecció art - ciència – tecnologia.\nEl primer bloc s’inicia amb l’activitat en viu Cossos de Dades, un laboratori participatiu conduït per Núria Nia i Citlali Hernández. La seva finalitat és investigar i trobar les formes amb què ens relacionem amb totes aquelles dades i empremtes digitals que deixem de rastre en el territori digital. El mateix dia hi ha programada l’activació de DisT-Dance. Z, un projecte de dansa en xarxa, on la dansa és entesa com un retrobament des de la distància; la videoprojecció de Las Muchas, un espectacle Maria Antònia Oliver / Companyia de dansa mao on participen dones de diferents edats, comunitats i cossos; la presentació amb col·loqui, presencial i online, d’Allò que els nostres cossos recorden de la fàbrica de fils, projecte de llarg recorregut que té per objectiu donar veu a les històries i memòries de les dones que van treballar a la Fabra i Coats; la tele-performance en directe Òrbita #1, de les esmentades Núria Nia i Citlali Hernández; i Tensegrity, un dispositiu performatiu que es realitza a través d’una connexió en directe entre Barcelona, Seattle (EUA) i Xalapa (Mèxic).\nL’endemà, sota el concepte Temàtiques ambientals en la intersecció art - ciència – tecnologia hi tenen cabuda un grapat més de propostes. Per exemple, Sibina, una instal·lació participativa i performàtica de Laia Estruch, situada presencialment a Fabra i Coats, que vol provar els espais que la veu pot transitar i ocupar els entorns d’antigues cançons espirituals sobre l’aigua. O la instal·lació audiovisual Besòs: A Noble Ecosystem, de les residents a la Fàbrica de Creació Duae Collective, sobre el projecte homònim que persegueix que el riu Besòs es converteixi en un important element de connexió entre els ecosistemes fluvials, socials, econòmics i naturals i no una frontera. També se celebraran dues activitats a l’entorn del projecte Punctum, d’Ana María Gómez López i es podrà gaudir de Waiting For Earthquakes x Seismic Garment, peça de dansa basada en la interacció del moviment entre la Terra i l’artista Moon Ribas.\nPer ampliar la informació sobre la programació, consulteu la web oficial.\nTercer mòdul de l’edició d’enguany d’ECOSS\nAquest minifestival s’inscriu en la naturalesa modular de la que és la quarta edició del projecte ECOSS, amb variades diverses propostes i espais d’exhibició, que es van desplegant al llarg de l’any. Abans, el Mòdul Primavera va acollir l’exposició d’Art Intermèdia Vida i Art Inter espècies al Centre Arts Santa Mònica i el Mòdul d’Estiu es va materialitzar en la Convocatòria de projectes d’investigació i experimentació artística per al projecte RESET del Centre Arts Santa Mònica.\nECOSS està produït per Kòniclab, projecte associat en residència a Fabra i Coats: Fàbrica de Creació.